**איש שטח** (באנגלית: **Agent Running in the Field**; מילולית: "הסוכן שרץ בשדה") הוא מותחן ריגול משנת 2019 מאת ג'ון לה קארה שיצא לאור ב-17 באוקטובר 2019 והיה הרומן האחרון של לה קארה שיצא לאור לפני מותו בשנת 2020. הרומן מתרחש על רקע הברקזיט.

עלילה
-----

הרומן מתרחש בשנת 2018 ומתאר את מערכת היחסים בין נט (קיצור לאנטולי), המספר, איש בן 47 בשירות הביון החשאי הבריטי (MI6), לבין אד, צעיר בן 25 בערך, איתו הוא משחק בדמינטון מדי שבוע. בפסקת הפתיחה של הרומן מתאר נט:

"הפגישה בינינו לא הייתה פרי תחבולה מתוחכמת. לא מצדי, לא מצד אד, לא מצד אף אחת מהידיים הנסתרות המושכות כביכול בחוטים שלו. לא סומנתי כמטרה. אד לא נדחף לכך. לא צפו בנו לא בחשאי ולא בבוטות. הוא הזמין אותי להתמודדות ספורטיבית. אני נעניתי. שיחקנו. לא הייתה שום תחבולה מתוחכמת, שום מזימה, שום קנוניה."
החל מפתיחה זו ולאורך הרומן פזורים רמזים מטרימים לכך שקשר זה לא יוביל לטוב.

נט הוא מפעיל סוכנים ותיק שלאחר שנים של תפקידים בחו"ל שב ללונדון, ומוטל עליו לנהל את "המקלט", תחנה המפעילה משתפי פעולה משניים. אשתו, פְּרוּ, היא עורכת דין ופעילה לזכויות אדם. נט מתאר אותה כ"שותפה לשירותים משפטיים כלליים בעלי אופי רחום במשרד עורכי דין ותיק ומבוסס בסיטי של לונדון, אבל מטפלת בעיקר בתיקי פְּרוֹ בּוֹנוֹ."

את עצמו מתאר נט על-פי תיאורו על-ידי מעסיקיו:

"אני בעל קסם מחוספס ופתיחות של איש העולם הגדול. בהופעתי החיצונית ובהליכותיי אני ארכיטיפ בריטי, מוכשר להרצאת טענות רהוטה ומשכנעת בטווח הקצר. אני מסתגל לנסיבות וגם חף מרתיעות מוסריות שאין להתגבר עליהן. אני עשוי להיות חם מזג, וכמו כן בלתי מחוסן בעליל מפני קסמן של נשים. אני חסר התאמה טבעית לעבודה משרדית או לחיי קבע. אני מחוסר תגובה טבעית למשמעת. זה עשוי להיות הן מגרעת והן מעלה."
את עבודתו מתאר נט:

"יותר מעשרים שנה, קודם עם פְּרוּ ואחר כך בלעדיה, שֵירַתי את מלכתי במסווה דיפלומטי או קונסולרי במוסקבה, בפראג, בבוקרשט, בבודפשט, בטביליסי, בטריאסטה, בהלסינקי, וממש לאחרונה בטאלין, מגייס ומפעיל סוכנים חשאיים מכל גוני הקשת."
בתום כל משחק בדמינטון נט ואד יושבים לשתיית בירה ולשיחה. בשיחותיהם אד מותח ביקורת על הברקזיט ועל נשיא ארצות הברית, דונלד טראמפ, למשל: "הפרישה של בריטניה מן האיחוד האירופי בזמן של דונלד טראמפ, וכתוצאה מכך התלות המוחלטת של בריטניה בארצות הברית בתקופה שבה ארצות הברית מתקדת במלוא הקיטור לעבר גזענות ממסדית וניאו־פשיזם, היא חתיכת זין אטומי שאין דומה לו." נט מקשיב ומסכים בשתיקה. באוזני בתו, סְטֶף, נט גלוי יותר. הוא אומר שאנגליה 'כאם לכל הדמוקרטיות' אינה קיימת יותר, ומוסיף: "ממשלת מיעוט שמרנית של חדלי אישים מן הסוג הירוד ביותר. שר חוץ בהמה בור ועם הארץ שאותו אני אמור לשרת. והלייבור לא יותר טובים."

יחד עם סגניתו הצעירה פלורנס נט מתכנן מבצע מודיעין למעקב אחר אוליגרך המתגורר בלונדון, אך המבצע אינו מאושר, ולכן פלורנס פורשת. אד מזמין את נט למשחק זוגות, ונט מביא אתו למשחק את פלורנס, קודם שנודע לו על פרישתה. 

במבצע מודיעין אחר, למעקב אחר מפעילת סוכנים רוסית המגיעה ללונדון, שנט נמנה עם מוביליו, מתברר שאד מרגל למען רוסיה, ועקב כך נט נחקר על-ידי עמיתיו (אותם הוא מכנה לאורך הרומן "ה־chers collègues שלי") על קשריו אתו ומודח ממשׂרתו.

פלורנס ואד מחליטים להינשא, ונט, הרוצה להצילם מהגורל הצפוי לאד כמרגל שנחשף, מתכנן יחד עם פְּרוּ את החילוץ.

משמעות ספרותית וביקורת
----------------------

העורכת של ג'ון לה קארה בהוצאת ויקינג ספרים, מרי מאונט, אמרה כי "העניין בלה קארה הוא שהוא תמיד היה בבית באירופה כמו בבריטניה. אדם עם ניסיון כשלו במלחמה הקרה לא יכול היה להתרחק מהמחלוקות בבריטניה, ובין בריטניה לאירופה. לאחר משאל העם, לא הייתה לו ברירה אלא להסתכל על המקום בו אנו נמצאים כעת. הוא יומרני להפליא, וספר רגשי מאוד מבחינת כמה שהוא מרגיש קשור להיסטוריה של בריטניה ואירופה. אי אפשר להסיט את המבט, הוא מתייחס למשבר הפוליטי העכשווי".

לדברי בת'אן פטריק, כותבת ב-NPR, "ההודעה לעיתונות שלפני הפרסום מספרת לנו שזה 'רומן הברקזיט' של לה קארה, אבל זה מקטין רומן שעשוי להיות דיוקן במיניאטורה של מרגלים מודרניים, אך הוא מיניאטורה מפורטת להדהים ומשעשעת כמו כל דבר בז'אנר שלו כיום".

רוברט מק'רום כתב על הספר; "לה קארה מביא סיפור לתקופות שלנו, גדוש בתיבול הקלאסי של בגידה, שיגעונות של המדינה החשאית ושבריריות אנושית עצובה, כולם אפויים למותחן עכשווי חם מהתנור, שהשראתו חלקית מהמזימות של אוקראינה במאה ה-21, כיום. יותר מתמיד צומת הגבול של הפוליטיקה של המעצמה הגדולה". סקירת ספרים אנונימית באתר Kirkus Reviews סיכמה כי זו "הצדעה טראגיקומית הן לכוחות ההחלמה של גיבורו בעבר והן לקריירה המדהימה של מחברו הלא מוכן". מייקל ג'יי מקאן מצא את הספר "תענוג לקריאה" אך גם ציין כי הדמויות המשניות אינן מיושנות והסוף "מרגיש נמהר וקטום למדי".

קישורים חיצוניים
----------------

* אריאל שנבל, ‏חוזר ללונדון: נאמנותו של מרגל עומדת למבחן, בעיתון מקור ראשון, 24 באוגוסט 2020
* ירון פריד, ‏"איש בשטח": הרומן האחרון של ג'ון לה קארה הוא מזכרת ראויה מסופר גדול, באתר מעריב אונליין, 18 בדצמבר 2020
* אתר למנויים בלבד גיא הורוביץ, "איש שטח": בספר הריגול האחרון שלו ג'ון לה קארה השאיר לקורא מסר אופטימי, באתר הארץ, 24 בדצמבר 2020

* Alison Flood (7 בספטמבר 2019). "Exclusive: John le Carré's new novel set amid 'lunatic' Brexit intrigue". *The Guardian*. נבדק ב-7 בספטמבר 2019. `{{cite news}}`:  (עזרה)
* Jake Kerridge (13 באוקטובר 2019). "Agent Running in the Field by John le Carré, review: a tale of espionage and betrayal in the age of Brexit". *The Telegraph*. נבדק ב-15 באוקטובר 2019. `{{cite news}}`:  (עזרה)
* James Naughtie (14 באוקטובר 2019). "John le Carré: 'Politicians love chaos - it gives them authority'". *BBC.com*. נבדק ב-15 באוקטובר 2019. `{{cite news}}`:  (עזרה)

הערות שוליים
------------

1. ↑  ג'ון לה קארה, **איש שטח**, כנרת, זמורה - מוציאים לאור, 2020, עמ' 7
2. 1 2  **איש שטח**, עמ' 14
3. ↑  **איש שטח**, עמ' 21
4. ↑  **איש שטח**, עמ' 61
5. ↑  **איש שטח**, עמ' 41
6. ↑  Alison Flood (7 בספטמבר 2019). "Exclusive: John le Carré's new novel set amid 'lunatic' Brexit intrigue". *The Guardian*. נבדק ב-7 בספטמבר 2019. `{{cite news}}`:  (עזרה)
7. ↑  Sarah Lyall (25 באוגוסט 2017). "In conversation. Spies Like Us: A Conversation With John le Carré and Ben Macintyre". *New York Times*. נבדק ב-15 באוקטובר 2019. `{{cite news}}`:  (עזרה)
8. ↑  Bethanne Patrick (25 באוקטובר 2019). "John Le Carré Works Out Some Obsessions In 'Agent Running In The Field'". *NPR.org*. נבדק ב-4 במרץ 2020. `{{cite web}}`:  (עזרה)
9. ↑  Robert McCrum (21 באוקטובר 2019). "Agent Running in the Field review – Brexit fuels John le Carré's fury". *The Guardian*. נבדק ב-4 במרץ 2020. `{{cite web}}`:  (עזרה)
10. ↑  "Agent Running in the Field". 22 באוקטובר 2019. `{{cite web}}`:  (עזרה)
11. ↑  Michael J. McCann (21 באוקטובר 2019). "Agent Running in the Field review – Brexit fuels John le Carré's fury". *The New York Review of Books*. נבדק ב-4 במרץ 2020. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 56712139-aca9-467e-8f9b-2a47cd671eae

 |